als_Latn dik_Latn sag_Latn
Kryetari i Komitetit Kombëtar të Konferencës Konsultative Politike të Popullit Kinez (KKPPK) Yu Zhengsheng premtoi të martën përpjekje të mëtejshme për zhvillimin e reformave në vend.
Duke paraqitur raportin e punës të Komitetit të Përhershëm të Komitetit Kombëtar të KKPPK-së në mbledhjen e hapjes së sesionit vjetor, Yu u shpreh se KKPPK-ja duhet të vërë "Katër gjithëpërfshirjet" në qendër të punës së vet.
"Katër gjithëpërfshirjet" është një koncept politik i iniciuar nga presidenti kinez Xi Jinping, që përfshin ndërtimin gjithëpërfshirës të një shoqërie relativisht të begatë, thellimin gjithëpërfshirës të reformës, forcimin gjithëpërfshirës të sundimit të ligjit dhe forcimin gjithëpërfshirës të disiplinës së Partisë Komuniste të Kinës.
Reforma ishte fjala kyçe gjatë gjithë raportit të Yu-së, ku bëhej një përmbledhje e punës së KKPPK-së vitin e kaluar dhe vendoseshin objektivat e reja për vitin 2015.
Përballë trysnisë së rënies së ekonomisë së dytë për nga madhësia në botë, udhëheqja kineze ka përcaktuar reformat si rrugë të rritjes më të shëndetshme dhe efektive, duke kaluar në një fazë "të re normale": ekonomia u rrit me ritmin më të ulët në 24 vjet, 7.4 për qind.
als_Latn als_Latn als_Latn als_Latn als_Latn